Dănuț Lupu va trebui să mai rămână în penitenciar. Ioan Andone, fosta legendă a lui Dinamo, a dezvăluit discuția pe care cei doi au avut-o la Rahova.
Ioan Andone a povestit ce i-a spus lui Dănuț Lupu în timpul vizitei la Penitenciarul Rahova: "Eu am mers să-l văd acolo unde a fost. I-am și zis: «Băi, Dane, sper că ai învățat ceva. Nu mai ești copil, ai părul alb».
Sper să își vadă de treabă. Eu sper. E prietenul meu, colegul meu, dar n-ai voie să faci greșeli de genul ăsta. Nu mai ai 17 ani să furi mașina tatălui și să dai o tură în oraș", a mai spus "Fălcosul" la Digi Sport.
Fostul mare jucător al lui Dinamo a stat cinci luni închis. Deși trebuia să fie eliberat, procurorii au făcut apel și în cele din urmă a fost respinsă cererea de eliberare.
Dănuț Lupu va fi noul director sportiv al lui Dinamo din liga a patra în momentul în care își va ispăși pedeapsa. Fostul antrenor de la CS Dinamo mai are de efectuat aproximativ două luni din pedeapsă.
Nicolae Badea a recunoscut înțelegerea cu Lupu: "Da, este corect, va fi director sportiv la FC Dinamo, la Liga 4. (n.r. Practic, îi săriți în ajutor) Ne rezolvăm o necesitate a noastră", a spus ac
Ingrid Miclăuș, avocatul lui Dănuț Lupu, le-a transmis vestea și judecătorilor: "Dacă va fi eliberat condiționat, își va desfășura activitatea la clubul Dinamo, de unde are propunere de executare a postului de director sportiv".
Ingrid Miclăuș a susținut cauza lui Dănuț Lupu în fața instanței: "Clientul meu se va reintegra în societate nu va mai greși. În acest moment are o propunere de la Dinamo, să fie angajat ca director sportiv. În plus, trebuie să facă o operație pentru afecțiunea de care suferă.
Pe parcursul executării pedepsei a avut un comportament exemplar față de personalul unității, dar și față de celelalte persoane private de libertate. A fost stăruitor în muncă atâta timp cât i-a permis comisia penitenciarului Rahova și a câștigat 12 zile care sunt considerate ca fiind executate.
Având în vedere că a reprezentat România, iar acest lucru constituie un lucru de interes public, credem că este o performanță notabilă și trebuie ținut cont și de acest detaliu".